jkorsvik/nowiki_second_scrape_merged huggingface dataset:
Frank Capra

Frank Capra, egentlig Francesco Rosario Capra (født 19. mai 1897 i Bisacquino på Sicilia i Italia, død 3. september 1991 i La Quinta i Riverside County i California i USA), var en amerikansk regissør.
Han vant tre Oscar for beste regi for filmene Det hendte en natt (It Happened One Night) (1934),  En gentleman kommer til byen (Mr. Deeds Goes to Town) (1936) og Du kan ikke ta det med dig (You Can't Take It with You) i 1938. Capra har fått en stjerne på Hollywood Walk of Fame.


== Filmografi (utvalg) ==

1926 – Den Sterke Mand

1927 – Mikes kjærlighet

1931 – Platinum Blonde

1932 – Panikk

1932 – General Yens bitre te

1934 – Det hendte en natt

1936 – En gentleman kommer til byen

1937 – Tapte horisonter

1938 – Du kan ikke ta det med dig

1939 – Mr. Smith kommer til Washington

1941 – Vi trenger hverandre

1944 – Arsenikk og gamle kniplinger

1946 – Livet er vidunderlig

1948 – Det store valget

1951 – Her kommer brudgommen

1961 – Lomma full av flaks


== Referanser ==


== Eksterne lenker ==
(en) Frank Capra på Internet Movie Database 
(sv) Frank Capra i Svensk Filmdatabas 
(da) Frank Capra på Filmdatabasen 
(da) Frank Capra på Scope 
(fr) Frank Capra på Allociné 
(en) Frank Capra på AllMovie 
(en) Frank Capra hos Turner Classic Movies 
(en) Frank Capra hos Rotten Tomatoes 
(en) Frank Capra hos The Movie Database 
(en) Frank Capra hos Internet Broadway Database
Camille Armand Jules Marie Prince de Polignac

Camille Armand Jules Marie Prince de Polignac (født 16. februar 1832 i Millemont i det daværende departementet Seine-et-Oise i Frankrike, død 15. november 1913 i Paris, begravet i Frankfurt am Main) var en fransk aristokrat. I den amerikanske borgerkrigen tjenestegjorde han som offiser i Konføderasjonens armé, til slutt med rang som generalmajor.


== Liv og virke ==


=== Bakgrunn ===
Polignac var sønn av Jules de Polignac, som var statsminister under kong Karl X. Han studerte matematikk og musikk ved Collège Saint-Stanislas. 


=== Militær ===
Fra 1853 til 1859 tjenestegjorde han som løytnant i den franske armé, blant annet i Krimkrigen.
Deretter reiste han til Sentral-Amerika og studerte økonomi og geografi. Ved utbruddet av den amerikanske borgerkrigen tilbød han sørstatshæren sine tjenester, og ble utnevnt til brigadegeneral med kommando over en texansk infanterienhet. Han deltok blant annet i den såkalte Red River-kampanjen, et felttog i Louisiana. 13. juni 1864 ble han generalmajor og divisjonskommandør. I januar 1865 forsøkte han i en diplomatisk misjon forgjeves å bevege den franske keiser Napoleon III til å støtte konføderasjonens sak. Nyheten om sørstatenes nederlag nådde ham mens han oppholdt seg i Spania.
Polignac trakk seg tilbake til sine gods i Frankrike, og viet seg til sine studier. Dessuten skrev han bøker og artikler om borgerkrigen. Under den fransk-prøyssiske krig tjenestegjorde han i den franske arméen som brigadegeneral.
4. november 1874 ble han gift i Ober-Ingelheim i Tyskland med Marie Langenberger (født 7. juni 1853 i Frankfurt am Main). Marie døde allerede 16. januar 1876, åtte dager etter datteren Marie Armande Mathilde de Polignacs (1876–1962) fødsel. Marie de Polignac ble begravet på Hauptfriedhof Frankfurt. Hennes gravsten har innskriften Wir lassen sie ziehen mit Trauern und Weinen, Gott aber wird sie uns wiedergeben mit Wonne und Freude ewiglich.
3. mai 1884 ble Polignac gift i London med Mabel Elizabeth Knight (1864–1940). Med henne hadde han tre barn til: Mabel Constance (1884–1973), Hélène Agnès Anne (1886–1978) og Victor Mansfield Alfred (1899–1998).
Camille Armand Jules Marie Prince de Polignac døde 15. november 1913 i Paris, som den siste, overlevende generalmajor som hadde deltatt i den amerikanske borgerkrigen. Han ble begravet ved siden av sin første kone i Frankfurt. Hans grav har vært et samlingspunkt for tilhengere av konføderasjonen.


== Referanser ==


== Litteratur ==
Roy O. Hatton, Prince Camille de Polignac and the American Civil War, 1863-1865, Louisiana Studies 3 (Summer 1964).
Frank Lloyd

Frank Lloyd (født 2. februar 1886 i Glasgow, Skottland, død 10. august 1960 i Santa Monica, California, USA) var en britisk regissør.
Han vant i 1928/1929 en Oscar for beste regi med filmen Lady Hamilton og i 1932/1933 med Cavalcade. Han har fått en stjerne på Hollywood Walk of Fame. Lloyd var en av grunnleggerne av Academy of Motion Picture Arts and Sciences.


== Filmer i utvalg ==
1919 – Pitfalls of a Big City
1922 – Hertuginden av Langeais
1927 – Skriket Efter Mor
1928 – Frie forbindelser
1929 – Lady Hamilton
1933 – Cavalcade
1934 – Servants' Entrance
1935 – Mytteriet på Bounty


== Referanser ==


== Eksterne lenker ==
(en) Frank Lloyd på Internet Movie Database 
(sv) Frank Lloyd i Svensk Filmdatabas 
(da) Frank Lloyd på Filmdatabasen 
(fr) Frank Lloyd på Allociné 
(en) Frank Lloyd på AllMovie 
(en) Frank Lloyd hos Turner Classic Movies 
(en) Frank Lloyd hos Rotten Tomatoes 
(en) Frank Lloyd hos The Movie Database
Enhetssirkelen

I matematikk, er en enhetssirkel en sirkel av enhet radius—dvs en radius av 1.Ofte, spesielt innenfor trigonometri, er enhetssirkelen sirkelen med radius 1 sentrert rundt origo (0, 0) i det Kartesiske koordinat systemet i det Euklidske plan. Innen topologi er den ofte betegnet som S1 fordi den er en endimensjonal n-sfære.Hvis (x, y) er et punkt på enhetssirkelens omkrets, da er |x| og |y| lengden av benene i en rettvinklet trekant som har hypotenus med lengde 1. Defor, ved Pytagoras’ læresetning, oppfyller x og y likningen

Siden x2 = (−x)2 for alle x, og siden refleksjonen av et hvert punkt på enhetssirkelen om x- or y-aksen også er på enhetssirkelen, holder likningen over for alle (x, y) på enhetssirkelen, ikke bare for første kvadrant.
Det indre av enhetssirkelen kalles den åpne enhetsdisken, mens det indre av enhetssirkelen sammen med enhetssirkelen blir kalt den lukkede enhetsdisken.
Man kan også bruke konseptet "distanse" til å definere andre "enhetssirkler", slik som Riemannssirkelen.


== I det komplekse plan ==
Enhetssirkelen kan betraktes som enhets komplekse tall. Dvs. settet av komplekse tall slik at z er på formen 

for alle t Relasjonen utgjør Eulers formel. I kvantemekanikk blir dette kalt fasefaktor. Det kan også defineres som settet av alle komplekse tall som oppfyller


== Noter ==


== Referanser ==
Birger Brosa

Birger Brosa eller Birger av Bjälbo (død 9. januar 1202 på Visingsö) var jarl av Sverige 1174–1202 og en av de aller største statsmenn i Sverige gjennom tidene.
Birger Brosa var sønn av Bengt Snivil og en gang før 1170 giftet han seg med kongsdatteren Brigida Haraldsdatter, datter av kong Harald Gille av Norge. Birgitta hadde tidligere vært gift med Magnus Henriksson som hadde styrt i Uppsala 1160–1161. Birger Brosa bar en lilje som våpen. Tilnavnet Brosa betyr, i henhold til islandske kilder på 1300-tallet, «den leende».
Han var sin tids mektigste mann i Østergøtland og eide foruten Bjälboättens hovedgård også andre gårder i Østergøtland, Närke og Värmland. Det er også sannsynlig at han hadde gårder i Sörmland hvor han hadde visse privilegier, såkalt patronatsrett, til Sankt Eskils kirke i Sörmland, og han var også en stor velgjørere av Riseberga kloster hvor Birgitta tilbrakte hennes tre siste år etter at Birger døde.
Birger var også involvert i forhold utenfor sitt eget land. Han gav økonomisk og militær støtte til de norske birkebeinerne, en politisk gruppering som kjempet om kongemakten i Norge. Birger støttet birkebeinernes første konge, kona Birgittas nevø Øystein Øysteinsson Møyla, som oppsøkte Birger og Birgitta i 1174. Ifølge Snorre fikk Øystein både penger og menn av Birger. Tre år senere oppsøkte den neste birkebeinerkongen Sverre Sigurdsson Birger, og også Sverre fikk militær og økonomisk støtte ifølge Sverres saga. Birgers sønn, Filip, ble rundt 1190 jarl hos Sverre.Han synes å ha vært en særdeles sterk og samtidig sta lederskikkelse som med store politiske evner lykkes å holde fred i en lang periode i Sverige. Karakteristisk nok brøt det ut store og blodige maktfeider nesten umiddelbart etter at han døde.


== Barn ==
Filip Birgersson av Bjälboætten, jarl hos kong Sverre Sigurdsson av Norge, stupte i slag i januar 1200.
Knut Birgersson av Bjälboætten, jarl av Sverige, død 31. januar 1208 i slaget ved Lena.
Folke Birgersson av Bjälboætten, jarl av Sverige, død 1210 i slaget ved Gestilren.
Magnus Birgersson av Bjälboætten
Ingegerd Birgersdotter av Bjälboætten, gift med Sverker Karlsson den yngre
Kristina Birgersdotter av Bjälboætten
Margareta Birgersdotter av Bjälboætten


== Fiksjon ==
I Jan Guillous roman-trilogi er Birger Brosa farbror til Arn Magnusson og Eskil Magnusson ved å være en yngre bror til Magnus.


== Referanser ==
Frank Borzage

Frank Borzage (født 23. april 1893 i Salt Lake City i Utah i USA, død 19. juni 1962 i Hollywood i California) var en amerikansk regissør.
Han vant i 1927/28 en Oscar for beste regi med filmen Syvende himmel (Seventh Heaven) og i 1931/32 med Barn av idag (Bad Girl). Borzage var dermed den første til å vinne Oscar for beste regi. Han har en stjerne på Hollywood Walk of Fame.


== Filmer i utvalg ==
1920 Humoresque
1921 Get-Rich-Quick Wallingford
1921 The Duke of Chimney Butte
1924 En kvindes hemmeligheter (Secrets)
1925 Gatens adel (The Lady)
1925 Lazybones
1927 Syvende himmel (Seventh Heaven)
1928 Gatens engel
1929 Lucky Star
1929 They Had to See Paris
1929 Elven (The River)
1930 Song o' My Heart
1930 Liliom
1931 Kvinnelegens hustru (Doctors' Wives)
1931 Young as You Feel
1931 Barn av idag (Bad Girl)
1932 Miskjent ungdom (Young America)
1932 Farvel til våpnene (A Farewell to Arms)
1933 En mann og hans kvinne (Man's Castle)
1934 Den lille verdenskrig (No Greater Glory)
1934 Hvad nu - Pinneberg? (Little Man, What Now?)
1934 Hennes løytnant (Flirtation Walk)
1935 Broen over Golden Gate
1936 Det stjålne paradis (Desire)
1936 Napoleons sendebud (Hearts Divided)
1937 Det grønne signal
1937 Som en tyv om natten (History Is Made at Night)
1937 Den store by
1937 Mannequin
1938 Tre kamerater
1938 The Shining Hour
1940 Mennesker i drift (Strange Cargo)
1940 The Mortal Storm
1942 De syv nymfer
1943 Stjerneparaden
1943 Tjenerens søster
1944 Mannen hun ofret seg for
1945 Under blodrøde seil
1945 Ukronet dronning
1946 Concerto
1947 That's My Man
1948 Moonrise
1959 Jeg kjenner ham ikke


== Referanser ==


== Eksterne lenker ==
(en) Frank Borzage på Internet Movie Database 
(sv) Frank Borzage i Svensk Filmdatabas 
(da) Frank Borzage på Filmdatabasen 
(fr) Frank Borzage på Allociné 
(en) Frank Borzage på AllMovie 
(en) Frank Borzage hos Turner Classic Movies 
(en) Frank Borzage hos Rotten Tomatoes 
(en) Frank Borzage hos The Movie Database
Doctor rerum politicarum

Doctor rerum politicarum (forkortet dr. polit.) er en doktorgrad i samfunnsvitenskaper som ble tildelt av universiteter i Norge mellom 1985 og 2008. Den samme tittelen brukes også i Tyskland.
I Norge ble graden tildelt av de samfunnsvitenskapelige fakultetene ved norske universiteter. Dr. polit.-graden ble tildelt på grunnlag av utdanningsdel, prøveforelesning, avhandling og selve disputasen. Graden dr. polit. ble innført i Norge i 1985. Før 1985 tok man den filosofiske doktorgrad (dr. philos.) i samfunnsvitenskaper. Også etter innføringen av dr. polit. var det mulig å ta dr. philos. i stedet.
I forbindelse med gradsreformene har norske universiteter faset ut graden dr. polit. Etter 2007 kan man i samfunnsvitenskaper enten ta graden ph.d. (hvis man er tatt opp på organisert doktorgradsprogram) eller dr. philos.
I Danmark ble den samfunnsvitenskapelige doktorgraden doctor politices, som også forkortes dr. polit., innført i 1902.
Norman Taurog

Norman Taurog (født 23. februar 1899 i Chicago, Illinois, USA, død 7. april 1981 i Rancho Mirage, California) var en amerikansk regissør.
Han vant i 1930/1931 en Oscar for beste regi med filmen Skippy. Han har fått en stjerne på Hollywood Walk of Fame.


== Filmografi (utvalg) ==

1932 – Hvis jeg var millionær

1938 – Boys Town

1963 – It Happened at the World's Fair


== Referanser ==


== Eksterne lenker ==
(en) Norman Taurog på Internet Movie Database 
(sv) Norman Taurog i Svensk Filmdatabas 
(da) Norman Taurog på Filmdatabasen 
(da) Norman Taurog på Scope 
(fr) Norman Taurog på Allociné 
(en) Norman Taurog på AllMovie 
(en) Norman Taurog hos Turner Classic Movies 
(en) Norman Taurog hos The Movie Database 
(en) Norman Taurog hos Internet Broadway Database
Lewis Milestone

Lewis Milestone (født som Lev Milstein 30. september 1895 i Chișinău, Moldova død 25. september 1980 i Los Angeles, California, USA) var en amerikansk regissør.
Han vant i 1927/1928 en Oscar for beste regi med filmen Arabiske eventyrere (Two Arabian Knights) og i 1929/1930 med Intet nytt fra Vestfronten (All Quiet on the Western Front). Han har fått en stjerne på Hollywood Walk of Fame.


== Filmografi (utvalg) ==

1927 – Arabiske eventyrere

1929 – New York ved natt

1930 – Intet nytt fra Vestfronten

1934 – Men skipet går videre

1939 – Om mus og menn

1943 – Edge of Darkness

1943 – Overrasket ved daggry

1946 – Mysteriet Martha Ivers

1948 – Triumfbuen

1951 – Okinawa

1954 – Den som våger

1959 – Storm-angrep

1960 – Elleve om kuppet

1962 – Mytteriet på Bounty


== Referanser ==


== Eksterne lenker ==
(en) Lewis Milestone på Internet Movie Database 
(sv) Lewis Milestone i Svensk Filmdatabas 
(da) Lewis Milestone på Filmdatabasen 
(da) Lewis Milestone på Scope 
(fr) Lewis Milestone på Allociné 
(en) Lewis Milestone på AllMovie 
(en) Lewis Milestone hos Turner Classic Movies 
(en) Lewis Milestone hos Rotten Tomatoes 
(en) Lewis Milestone hos The Movie Database
Idealtype

Idealtype er innen samfunnsvitenskapen en begrepsmessig rendyrkning og logisk understrekning av trekk ved et fenomen som gir det dets karakteristika. Hensikten med idealtyper er å forenkle flere aspekter ved virkeligheten slik at særtrekk blir mulig å fange i et begrep. Dermed blir det lettere å foreta komparasjoner og måle empiri opp mot idealtypen. 
Metoden ble utviklet av og er særlig knyttet til sosiologen Max Weber. Idealtyper er verken en (normativ) beskrivelse av en ønsket tilstand, eller en (empirisk) beskrivelse av hvordan verden faktisk er. En idealtype anvender ordet ideal i betydningen rendyrket, ikke ideal i betydning av ønsket. For eksempel, da Weber utviklet sin Byråkrati-idealtype, var det ikke for å vise at byråkrati var ønsket, men for å vise hvordan et «rent» byråkrati ideelt sett fungerte. 


== Se også ==
Teori
Definisjon


== Kilder ==
Sosialt Arbeid: En Grunnbok. Ingunn T. Ellingsen med flere. Utgitt 2015. 3. opplag 2019.


== Kjente idealtyper ==
Max Webers Byråkrati-idealtype
Emile Durkheims selvmordstypologi: Egoistisk, altruistisk, anomistisk, fatalistisk
Gatebarn i Bulgaria-fondet

Gatebarn i Bulgaria-fondet er en ideell organisasjon som driver med hjelpearbeid i Bulgaria.
Organisasjonen ble stiftet av Kevin Tempel i 2001.
Sammen med Anne Haugan fra Tromsø kjører de hjelpesendinger til gatebarn, barnehjem og fattig minoritetsbefolkning i Bulgaria.
Bulgaria er et av de fattigste landene i Europa og har tross fine strender og mye turisme en svært undertrykt minoritetsbefolkning. Mange fattige barn får ikke skolegang fordi skolematriell ikke dekkes av staten. Dette er en stor årsak til at de fattigste ikke kan sende sine barn på skole, og noe som gjør at mange barn faller utenfor skolesystemet og blir gatebarn. Amnesty International har også kritisert Bulgaria for deres behandling av psykisk utviklingshemmede samt sin rettslige forfølging av sine minoritetsbefolkninger. Og det er dette Gatebarn i Bulgaria-fondet forsøker å gjøre noe med.
Harriet Bjerrum Nielsen

Harriet Bjerrum Nielsen (født 27. januar 1948 i København) er en danskfødt språkviter og tidligere professor i kjønnsforskning (tidligere kalt kvinneforskning) ved Senter for tverrfaglig kjønnsforskning (opprinnelig Senter for kvinneforskning) ved Universitetet i Oslo. Nielsen ble pensjonist ved årsskiftet 2017/2018.
Harriet Bjerrum Nielsen studerte dansk og språkpsykologi ved Københavns Universitet og ble cand. phil. i dansk i 1977. Hun arbeidet først som vitenskapelig assistent ved Institut for anvendt og matematisk lingvistik ved Københavns Universitet frem til 1978, og deretter frem til 1983 som adjunkt og senere universitetslektor i dansk ved Ålborg Universitetscenter. Fra 1981 var hun amanuensis og fra 1987 førsteamanuensis i sosialpedagogikk ved Universitetet i Oslo. I 1993 ble hun utnevnt til professor, og var faglig leder for Senter for kvinneforskning (senere Senter for tverrfaglig kjønnsforskning) frem til 2009. 2014-2016 var hun leder av den nasjonale forskerskolen i kjønnsforskning. Hun har definert seg som en liberal feminist og er medlem av Norsk Kvinnesaksforening.Nielsen var medlem av Det akademiske kollegium/universitetsstyret ved Universitetet i Oslo fra 2002 til 2005.


== Bibliografi ==
Forskjeller i klassen. Universitetsforlaget 2014.
Skoletid. Universitetsforlaget 2009. ISBN 978-82-15-01418-0
med Monica Rudberg: Moderne jenter. Universitetsforlaget 2006. ISBN 978-82-15-00955-1
med Monica Rudberg: Psychological gender and Modernity. Scandinavian University Press. 1994.
med Monica Rudberg: Historien om jenter og gutter. Universitetsforlaget 1989.
Jenteliv og likestillingslære. Cappelen 1988.
Piger og drenge i klasseoffentligheden. Universitetet i Olo 1985


== Referanser ==


== Eksterne lenker ==
(no) Publikasjoner av Harriet Bjerrum Nielsen i forskningsdokumentasjonssystemet CRIStin
(no) Publikasjoner av Harriet Bjerrum Nielsen i BIBSYS
Engelsk horn

Engelsk horn (også kalt alt-obo) tilhører obo-instrumentene og sorteres under treblåsefamilien. Den har et bøyd metallmunnrør med munnstykke og et avrundet, pæreformet sjallstykke. Den er stemt i F (en kvint dypere en vanlig obo), men har allikevel likheter med vanlig obo som for eksempel klaffesystem, konisk boring, dobbelt rørblad og form (i grove trekk).


== Se også ==
Obo
Oboe da caccia
Symfoniorkester
Torbjørn Lied

Torbjørn Lied (født 23. november 1943) er en norsk luthersk prest. Han virket som misjonssekretær og tidligere misjonær i Bangladesh, og i september 1991  overtok han etter Gunnleik Seierstad som generalsekretær i Den norske Santalmisjon. Han var generalsekretær i Santalmisjonen i 14 år. 
Sammenlagt var han 11 år misjonær i Bangladesh. Han var Normisjons direktør i Bangladesh og også leder for arbeidet i hele Asia. 
Deretter var han i seks år sogneprest ved Oddernes kirke i Oddernes, en luthersk menighet i Kristiansand. 
I juni 2006 trakk han seg fra embedet fordi han hadde opptrådt i strid med tjenestemannsloven, og bad om å bli løst fra sin ordinasjonsforpliktelse og sin prestetjeneste.


== Referanser ==
Marit Halset

Marit Halset (født 18. mai i 1912, død 22. mars i 1986) var en norsk skuespiller, kjent fra teaterscene, radioteater og filmlerret.
Halset var tilknyttet Nationaltheatret fra 1933 til 1948. Hun debuterte som ungpiken Hazel i Eugene O'Neill-stykket Sorgen kler Elektra våren 1933. Her spilte hun sammen med Johanne Dybwad, August Oddvar og Ingolf Schanche. Senere fikk hun vesentlig følsomme ungpikeroller, og hun avsluttet sin tid på Nationaltheatret med å spille Leonora i Den stundesløse i 1948. Hun flyttet i 1948 over til Det Nye Teater, der hun var til 1967.Halset opptrådte også jevnlig i Radioteatret og Fjernsynsteatret, foruten å ha en rekke filmroller. Blant filmene er Kranes konditori og Broder Gabrielsen de mest kjente. 


== Filmografi ==
Fleksnes fataliteter
Tryggere kan ingen være (1982) TV Episode
Saken Ruth Vang (1981) (TV)
Arme, syndige menneske (1980)
Liv og død (1980)
Solospill (1977)
Streik! (1975)
Sommerfuglene (1974)
De Ukjentes marked (1968)
Broder Gabrielsen (1966 )
Ut av mørket (1958)
Portrettet (1954)
Ingen mans kvinna (1953)
Kranes konditori (1951)
Trollfossen (1948)
Fant (1937)


== Referanser ==


== Eksterne lenker ==
(en) Marit Halset på Internet Movie Database 
(no) Marit Halset hos Nationaltheatret 
(no) Marit Halset hos Sceneweb
Ang Lee

Ang Lee (kinesisk: 李安, pinyin: Lǐ Ān, født 23. oktober 1954 i Tainan i Taiwan) er en taiwan-amerikansk regissør.
Lee vant Oscar for beste regi for filmene Brokeback Mountain (2005) og Historien om Pi (2012). Han vant Oscar for beste fremmedspråklige film for Snikende tiger, skjult drage (2000). Lee har også regissert filmer som Fornuft og følelser (1995) og Hulk (2003).


== Filmografi ==


== Referanser ==


== Litteratur ==
Whitney Crothers Dilley: The Cinema of Ang Lee: The Other Side of the Screen. London: Wallflower Press, 2007.
Qin Hu: Das Kino von Ang Lee – Von der chinesischen Philosophie, Kunstauffassung und Kultur zu filmästhetischen Aspekten. Gardez! Verlag, 2008
Michael Pekler, Andreas Ungerböck: Ang Lee und seine Filme. Schüren, Marburg 2009, ISBN 978-3-89472-665-2.
Isabell Gössele: Das Kino des Ang Lee – Im Atem des verborgenen Drachen. Tectum, Marburg 2009, ISBN 978-3-8288-2046-3
Tanja Hanhart (Redaktorin): Ang Lee und sein Kino. Poesie im Grossformat.  i: du 796 (Feb. 2006), ISBN 978-3-03717-021-2.


== Eksterne lenker ==
(en) Ang Lee på Internet Movie Database 
(sv) Ang Lee i Svensk Filmdatabas 
(da) Ang Lee på Filmdatabasen 
(da) Ang Lee på Scope 
(fr) Ang Lee på Allociné 
(en) Ang Lee på AllMovie 
(en) Ang Lee hos Turner Classic Movies 
(en) Ang Lee hos Rotten Tomatoes 
(en) Ang Lee hos The Movie Database
Manipur

Manipur (hindi: मणिपुर) er en delstat i det nordøstlige India. Manipur grenser mot Nagaland i nord, Myanmar i øst, Mizoram i syd og Assam i vest.
Hovedstad i Manipur er Imphal.


== Referanser ==


== Eksterne lenker ==
Offisielt nettsted 
(en) Manipur – kategori av bilder, video eller lyd på Commons
Mizoram

Mizoram er en delstat i det nordøstlige India. Den grenser i nord mot Assam og Manipur, i øst og syd mot Myanmar og i vest mot Bangladesh og Tripura.
Hovedstad i Mizoram er Aizawl.


== Referanser ==


== Eksterne lenker ==
Offisielt nettsted 
(en) Mizoram – kategori av bilder, video eller lyd på Commons